د سال ۱۹۳۹ یه دسه د سریشت دونسمنیا مجارستانی چی لئو زیلارد که د امریکا مالکنون کرده بیین، وه دولت امریکا دباره برنامه نازیا سی راس کردن بوم اتمی زئنار دئن٬ ولی دولت امریکا د قسه یا ونو محل نده.در توئسون سال ۱۹۳۹ و چن ما دما جئن جهونی دوئم، زیلارد نومه ای سی روزولت٬ ریس کومره ولات ولاتچه یا یک گرته امریکا نیسس و د انیشتین حاس که ای نومه نه امضا بکه. زیلارد فره نادیار بی، ولی انیشتین سی ویر و باورمنیا نسبیت و جاییزه نوبل، آئم نوم دیاری بی . ونو د ای نومه د وه حاستن که د ای مساله ویر بونه. د ای نومه٬ همچنی د روزولت حاسته بیین که تا مین جوری دباره آز هسته ای و واکنشت زنجیرمن بیشتر توجه با. ای نومه نه جاگه شرو پروجه منهتن سی راس کردن بوم اتمی دونن .